கேள்வி: தமிழ்நாடு கைத்தறி நெசவாளர் கூட்டுறவு சங்கம் (கோ-ஆப்டெக்ஸ்) பற்றி தகவல் சொல்.
பதில்: தமிழ்நாடு கைத்தறி நெசவாளர் கூட்டுறவு சங்கம் (வணிகப் பெயர்:கோ-ஆப்டெக்ஸ்) என்பது தமிழ்நாட்டில் செயல்படும் தொடக்க கைத்தறி நெசவாளர்கள் கூட்டுறவு சங்கங்களின் மாநில அமைப்பாகும். உயர் அரசு அதிகாரி இதன் மேலாண்மை இயக்குநராக செயல்படுவார். இதன் நிர்வாகக் குழுவினரை, தொடக்க கைத்தறி நெசவாளர் சங்கங்களின் பிரதிநிதிகளால் தேர்தல் முறையில் தேர்ந்தெடுக்கப்படுகின்றனர். நெசவாளர்கள் உற்பத்தி செய்யும் கைத்தறி துணிகளை, இந்நிறுவனம் மொத்தமாக கொள்முதல் செய்வதுடன், இது கைத்தறித் தொழிலையும் கூட்டுறவு நெசவாளர்களின் ஆர்வத்தையும், வணிக ரீதியாக சாத்தியமான முறையில் ஊக்குவிக்கிறது. சந்தையின் தேவைகள் மற்றும் ரசனைக்கு ஏற்ப உற்பத்தியை ஒழுங்கமைத்தல், கைத்தறி நெசவாளர் கூட்டுறவு சங்கங்களிலிருந்து பங்கு மூலதனம் பெறுதல் மற்றும் நாடு முழுவதும் உள்ள கோ-ஆப்டெக்ஸ் பெயரிலான விற்பனை கடைகள் மூலம் கைத்தறி சேலை, வேட்டி, போர்வை, தரை விரிப்பு போன்ற நெசவுப் பொருட்களை சந்தைப்படுத்துதல் இதன் முக்கிய செயல்பாடுகளாகும். இது நெசவாளர்களுக்கு தொழில்நுட்ப மற்றும் நிதி உதவியையும் வழங்குகிறது. இந்தியா முழுவதும் உள்ள முக்கிய நகரங்களில் ''கோ-ஆப்டெக்ஸ்'' எனும் வணிகப் பெயரில் தமிழ்நாட்டு கூட்டுறவு கைத்தறி துணிகளை சந்தைப்படுத்த 150 நவீன விற்பனையகங்கள் கொண்டுள்ளது.[https://www.tnhandlooms.tn.gov.in/english/cooptex.php The Tamil Nadu Handlooms Weavers’ Co-operative Society Limited (Co-optex), Chennai]